169 



TURNERACEAE : GEOGRAPHIA— USUS. 



170 



Numero specierum omnium Turneracearum 83 efficiente, 

 familiam in Brasilia esse ditissimam apparet, in qua terra 

 fere duae partes v. 65% habitant et plures quam pars di- 

 midia v. 56°/ endemicae sunt. Praesertim territoria mon- 

 tosa et silvatica provinciarum Baliia, Minas Geraes et 

 Goyaz maximam partem alunt; ibi ilia Turnerae series (in- 

 florescentia capitata) invenitur, cujus species non solum cha- 

 racteres valde constantes praebent, sed etiam spatiis amplis 

 inter ipsas disjunctae sunt. Itaque hae provinciae pro centro 

 generum Turnerae et Piriquetae sunt habendae. 



Varietates duas Turnerae ulmifoliae (T angustifolia Mill. 

 et T. elegans Otto) in insulis Africanis et in Asia australi 

 repertas his locis non esse indigenas, sed ex insulis Antil- 

 lanis et ex America australi advenas, in monographia nostra 

 Turneracearum p. 42 amplius demonstravimus. 



Urban. 



DE USU TURNERACEARUM. 



In Brasilia ipsa Turneraceae usque ad hoc tempus vix 

 in usu fuerunt. De Turnera opifera tantum ill. Martius 

 communicavit, decoctum plantae ab incolis in indigestione 

 sumi. T. ulmifolia ex cl. Descourtilz (Flor. Ant. IV. 322) 

 in insulis Antillanis usui medicinali colligitur; folia ejus 

 odore jasmini, citri, rosae et thymi gaudere dicuntur. Eo 

 magis Turnera diffusa et praesertim var. aphrodisiaca in 



Mexico celebratur, qua in terra ex antiquis temporibus de- 

 coctum plantae sub nomine ,,Damiana" quum ad nervos 

 confirmandos , turn pro remedio ad versus impotentiam con- 

 cubandi adhibetur. Anno 1874 illae qualitates medicis in 

 Americae septentrionalis civitatibus unitis innotuerunt, quam 

 ob rem foliorum, ramulorum novellorum, florum, fructuum 

 magna copia in Mexico praesenti tempore colligitur. Si plan- 

 tarn siccam in aqua decoques, oleum aethericum aromaticum: 

 Extractum Turnerae aphrodisiacae fluid, seu Da- 

 mi ana e adipisceris, quod organa urinalia et generica utrius- 

 que sexus valde commovet et vim gignendi emortuam v. de- 

 bilitatam recreat. Verisimiliter papillae minutae (0,060 ad 

 0,100 mm. diametro) sessiies luteae v. flavidae globosae in 

 foliorum pagina inferiors , ramulis novellis, saepe etiam in 

 prophyllis, latere calycis exteriore, ovario et fructu obviae 

 illud oleum continent*). Quod si rectum est, primo loco T. 

 annularis, dein T. calyptrocarpa, hebepetala, odorata, stachydi- 

 folia ad eundem usum adhiberi possunt; T. incana autem, 

 T. longiflora, melochioides et opifera verisimiliter minorem 

 olei copiam exhibebunt. 



*) cf. Urban in Archiv der Pharmacie vol. 220 fasc. 3 (a. 1882), in 

 linguam Anglicam translatum in The Therapeutic Gazette, Detroit 

 1882, p. 209 et 1883, p. 194. 



Urban. 



Turner. 



23 



